CELEX: 62016CN0384
Language: el
Date: 2016-07-11 00:00:00
Title: Υπόθεση C-384/16 P: Αναίρεση που άσκησε στις 11 Ιουλίου 2016 η European Union Copper Task Force κατά της διατάξεως που εξέδωσε το Γενικό Δικαστήριο (τρίτο τμήμα) στις 27 Απριλίου 2016 στην υπόθεση T-310/15, European Union Copper Task Force κατά Ευρωπαϊκής Επιτροπής

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/15
            
         Αναίρεση που άσκησε στις 11 Ιουλίου 2016 η European Union Copper Task Force κατά της διατάξεως που εξέδωσε το Γενικό Δικαστήριο (τρίτο τμήμα) στις 27 Απριλίου 2016 στην υπόθεση T-310/15, European Union Copper Task Force κατά Ευρωπαϊκής Επιτροπής
   (Υπόθεση C-384/16 P)
   (2016/C 314/21)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: European Union Copper Task Force (εκπρόσωποι: C. Fernández Vicién, I. Moreno-Tapia Rivas, C. Vila Gisbert, abogadas)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               Να αναιρέσει τη διάταξη του τρίτου τμήματος του Γενικού Δικαστηρίου της Ευρωπαϊκής Ένωσης της 27ης Απριλίου 2016 στην υπόθεση T-310/15, European Union Copper Task Force κατά Ευρωπαϊκής Επιτροπής.
            
         
               —
            
            
               Να κρίνει παραδεκτή την προσφυγή ακυρώσεως που άσκησε η European Copper Task Force κατά του εκτελεστικού κανονισμού (ΕΕ) 2015/408 της Επιτροπής.
            
         
               —
            
            
               Να αναπέμψει την υπόθεση στο Γενικό Δικαστήριο της Ευρωπαϊκής Ένωσης.
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα της παρούσας διαδικασίας.
            
         
      Λόγοι αναιρέσεως και κύρια επιχειρήματα
   
   
               1.
            
            
               Το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι ο εκτελεστικός κανονισμός 2015/408 (1) συνιστά κανονιστική πράξη η οποία επάγεται εκτελεστικά μέτρα κατά την έννοια του άρθρου 263, τέταρτο εδάφιο, ΣΛΕΕ.
            
         
               2.
            
            
               Το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι η απόρριψη της προσφυγής της EUCuTF δεν θα επηρέαζε το δικαίωμα αυτής και των μελών της σε αποτελεσματική δικαστική προστασία.
            
         
               3.
            
            
               Το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι ο εκτελεστικός κανονισμός 2015/408 δεν αφορούσε ατομικά την EUCuTF και τα μέλη της.
            
         
      (1)  Εκτελεστικός κανονισμός (ΕΕ) αριθ. 2015/408 της Επιτροπής, της 11ης Μαρτίου 2015, για την εφαρμογή του άρθρου 80 παράγραφος 7 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και τον καθορισμό καταλόγου υποψηφίων προς υποκατάσταση, ΕΕ L 67, σ. 18.